“สศอ.” เผยดัชนี MPI ส.ค. ขยายตัว 14.52% หลังโควิดคลาย-เปิดประเทศหนุนศก.ฟื้น
“สศอ.” เผยดัชนี MPI ส.ค. ขยายตัว 14.52% หลังโควิดคลาย-เปิดประเทศหนุนศก.ฟื้น ขณะที่ 8 เดือนแรก ดัชนีเฉลี่ยอยู่ที่ระดับ 99.81 ขยายตัวเพิ่มขึ้น 2.72% จากช่วงเดียวกันของปีก่อน
“สศอ.” เผยดัชนี MPI เดือนส.ค. ขยายตัว 14.52% หลังโควิดคลาย-เปิดประเทศหนุนศก.ฟื้น ขณะที่ 8 เดือนแรก ดัชนีเฉลี่ยอยู่ที่ระดับ 99.81 ขยายตัวเพิ่มขึ้น 2.72%
28 ก.ย. 2565

นางศิริเพ็ญ เกียรติเฟื่องฟู รองผู้อำนวยการสำนักงานเศรษฐกิจอุตสาหกรรม (สศอ.) กระทรวงอุตสาหกรรม เผยดัชนีผลผลิตอุตสาหกรรม (MPI) เดือน ส.ค.65 อยู่ที่ระดับ 99.28 ขยายตัวเพิ่มขึ้น 14.52% จากช่วงเดียวกันของปีก่อน โดยช่วง 8 เดือนแรก (ม.ค.-ส.ค.) ดัชนี MPI เฉลี่ยอยู่ที่ระดับ 99.81 ขยายตัวเพิ่มขึ้น 2.72% จากช่วงเดียวกันของปีก่อน
สำหรับอัตราการใช้กำลังการผลิต (CapU) ในเดือน ส.ค.65 อยู่ที่ระดับ 63.78% เพิ่มขึ้นจากระดับ 60.77% ในเดือน ก.ค.65 ส่วนอัตราการใช้กำลังการผลิตในช่วง 8 เดือนแรกเฉลี่ยอยู่ที่ระดับ 63.43%
โดยปัจจัยสำคัญที่ส่งผลต่อการผลิตในเดือน ส.ค.65 ได้แก่ ผลของฐานต่ำ เนื่องจากในปีก่อนเป็นช่วงที่มีการระบาดค่อนข้างรุนแรง มีการล็อกดาวน์ในหลายพื้นที่ รวมทั้งมีการติดเชื้อในสถานประกอบการค่อนข้างมาก ขณะที่ปีนี้กิจกรรมทางเศรษฐกิจในประเทศยังคงทยอยปรับตัวดีขึ้น